
Parlamentul  României

Camera  Deputaţilor

Comisia pentru Sănătate şi Familie         

Bucureşti, 11 februarie 2015
Nr.4c-8/33


             

BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative privind modificarea Legii nr.176 din 18 octombrie 2000 privind dispozitivele medicale, (Plx522/2014), trimisă Comisiei pentru sănătate şi familie spre dezbatere,  în fond, cu adresa nr. Plx 522 din 2 decembrie 2014.

În raport de obiectul şi conţinutul său, proiectul de lege face parte din categoria legilor ordinare.
VICEPREŞEDINTE,

Iulian POPESCU


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      

Bucureşti, 11 februarie 2015
Nr.4c-8/33
R A P O R T  

asupra propunerii legislative privind modificarea Legii nr.176 din 18 octombrie 2000 privind dispozitivele medicale
 (Plx 522/2014)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, în fond, cu propunerea legislativă privind modificarea Legii nr.176 din 18 octombrie 2000 privind dispozitivele medicale, trimisă cu adresa  nr. Plx 522 din 2 decembrie 2014.

Senatul, în calitate de primă Cameră sesizată, a respins propunerea legislativă în şedinţa din 25 noiembrie 2014. 

La întocmirea prezentului raport Comisia a avut în vedere :

· avizul negativ al Consiliului Legislativ (nr.364 din 7.04.2014) ;

· avizul negativ al Comisiei juridice, de disciplină şi imunităţi ( nr.Plx 522 din 9.12.2014);
· avizul negativ al Comisiei pentru industrii şi servicii (Nr.4c-3/365/2014);

· punctul de vedere negativ al Guvernului (nr.971 din 23.05.2014).

Propunerea legislativă are ca obiect de reglementare modificarea Legii nr.176/2000 privind dispozitivele medicale, republicată, cu modificările şi completările ulterioare, în sensul ca Oficiul Tehnic de Dispozitive Medicale să acorde vize firmelor care comercializează aparatură medicală, precum şi aparaturii medicale pe care firmele acreditate urmează să o comercializeze, avizele acordate urmând a certifica performanţa, siguranţa şi funcţionarea corespunzătoare a aparaturii medicale în unităţile sanitare.
Membrii Comisiei au examinat propunerea legislativă, în şedinţa din 10 februarie 2014. La lucrările comisiei au fost prezenţi 17 deputaţi din totalul de 19 membri.

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii. 

În raport de obiectul şi conţinutul său, proiectul de lege face parte din categoria legilor ordinare.
În urma dezbaterilor, Comisia pentru sănătate şi familie a  hotărât, cu unanimitate de voturi, să propună plenului Camerei Deputaţilor, respingerea propunerii legislative întrucât, Legea nr.176/2000 privind dispozitivele medicale, a fost abrogată prin dispoziţiile art.X din Ordonanţa de urgenţă a Guvernului nr.2/2014 pentru modificarea şi completarea Legii nr.95/2006 privind reforma în domeniul sănătăţii, precum şi pentru modificarea şi completarea unor acte normative, aprobată cu modificări şi completări prin Legea nr.132/2014.
    VICE PREŞEDINTE,                                           SECRETAR,

        Iulian POPESCU                                               Florin BUICU

